13-jarige kritiek ná motorfiets hom trefArgieffoto: ER24 Russel Meiring, woordvoerder van ER24, het gesê die ongeluk het in Maraisburgweg plaasgevind. Volgens Meiring het die seun in die stadige baan gelê en die motorfiets sowat 30 m verder. Die seun het ernstige beserings aan sy kop en bors opgedoen. “Paramedici moes mond-tot-mond-asemhaling op die seun toepas om hom by te bring.” Volgens Meiring is die seun na die Baragwanath-hospitaal geneem vir dringende mediese behandeling. Die bestuurder van die motorfiets het geringe beserings opgedoen. Die presiese oorsaak van die ongeluk word ondersoek.